Sejmik wokrjesa Budyšin je na swojim wčerawšim posedźenju w měšćanskej „Krónje“ zelenu swěcu za to dał, zawjesć sakski kubłanski tiket w Budyskim wokrjesu.
Budyšin (SN/at). Porno dotalnemu šulerskemu tiketej budźe nowy kubłanski tiket wjetšim kruham wuknjacych w Budyskim wokrjesu přewšo powabny poskitk. Tež wonym, kotřiž njemějachu dotal narok na zarunanje kóštow přez wokrjes. Z toho wuchadźeja w krajnoradnym zarjedźe, za kotryž wotpadnje běrokratiske wobdźěłanje kóždeje jednotliweje próstwy staršich wo šulerski tiket za swoje dźěći.
szl_Latn szl_Latn